CELEX: 32008R0232
Language: da
Date: 2008-03-14 00:00:00
Title: Kommissionens forordning (EF) nr. 232/2008 af 14. marts 2008 om ændring af forordning (EF) nr. 382/2005 om gennemførelsesbestemmelser til Rådets forordning (EF) nr. 1786/2003 om den fælles markedsordning for tørret foder

15.3.2008   
            
            
               DA
            
            
               Den Europæiske Unions Tidende
            
            
               L 73/6
            
         
      KOMMISSIONENS FORORDNING (EF) Nr. 232/2008
   af 14. marts 2008
   om ændring af forordning (EF) nr. 382/2005 om gennemførelsesbestemmelser til Rådets forordning (EF) nr. 1786/2003 om den fælles markedsordning for tørret foder
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (1), særlig artikel 71, stk. 2, andet afsnit,
   under henvisning til Rådets forordning (EF) nr. 1234/2007 af 22. oktober 2007 om den fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (2), særlig artikel 90 og artikel 194, litra a), sammenholdt med artikel 4, og
   ud fra følgende betragtninger:
   
               (1)
            
            
               Artikel 201, stk. 1, litra b), i forordning (EF) nr. 1234/2007 ophæver Rådets forordning (EF) nr. 1786/2003 af 29. september 2003 om den fælles markedsordning for tørret foder (3) fra den 1. april 2008.
            
         
               (2)
            
            
               Efter artikel 86, stk. 1, i forordning (EF) nr. 1234/2007 kan der ydes forarbejdningsstøtte til forarbejdningsvirksomheder for produkter af tørret foder. De betingelser og forpligtelser, som virksomhederne skal opfylde, er for tiden fastsat i forordning (EF) nr. 1786/2003, og gennemførelsesbestemmelserne hertil findes i Kommissionens forordning (EF) nr. 382/2005 (4).
            
         
               (3)
            
            
               Efter artikel 10 i forordning (EF) nr. 1786/2003 er forarbejdningsvirksomhederne forpligtet til at føre lagerregnskaber. I forordningens artikel 12 er det fastsat, hvilke oplysninger der skal anføres i de kontrakter, som er fastsat i artikel 86, stk. 1, litra a), i forordning (EF) nr. 1234/2007, og i artikel 13 i forordning (EF) nr. 1786/2003 fastsættes det, at medlemsstaterne skal indføre kontrolordninger.
            
         
               (4)
            
            
               De betingelser og forpligtelser er endnu ikke blevet indsat i forordning (EF) nr. 1234/2007.
            
         
               (5)
            
            
               Betingelserne og forpligtelserne bør fastsættes i forordning (EF) nr. 382/2005, så virksomhederne i sektoren for tørret foder fortsat kan fungere korrekt, og der kan anvendes klare og rationelle bestemmelser.
            
         
               (6)
            
            
               Ret til støtte forudsætter i visse tilfælde, at der indgås kontrakter mellem producenter og forarbejdningsvirksomheder. For at gøre produktionskæden mere gennemsigtig og fremme den fornødne kontrol bør visse betingelser i kontrakterne gøres obligatoriske.
            
         
               (7)
            
            
               Forarbejdningsvirksomhederne skal derfor, hvis de ønsker at modtage støtte, føre lagerregnskaber, der indeholder de oplysninger, som er nødvendige for at kunne kontrollere retten til støtte, og stille andre nødvendige bilag til rådighed.
            
         
               (8)
            
            
               Er der ikke indgået en kontrakt mellem en producent og en forarbejdningsvirksomhed, skal sidstnævnte stille de bilag, der beviser retten til støtte, til rådighed.
            
         
               (9)
            
            
               Forordning (EF) nr. 382/2005 bør derfor ændres.
            
         
               (10)
            
            
               Medlemsstaterne bør i henhold til artikel 33, stk. 2, litra e), underrette Kommissionen om bl.a. udviklingen i arealerne med bælgplanter og andet grøntfoder. Med henblik på at præcisere bestemmelsen bør det fastsættes, at den vedrører de arealer, hvorfra produkterne i det foregående år blev forarbejdet med henblik på at opnå den støtte, der er omhandlet i artikel 88 i forordning (EF) nr. 1234/2007.
            
         
               (11)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den fælles markedsordning for landbrugsprodukter —
            
         UDSTEDT FØLGENDE FORORDNING:
   Artikel 1
   I forordning (EF) nr. 382/2005 foretages følgende ændringer:
   
               1)
            
            
               Artikel 12 affattes således:
               »Artikel 12
               Forarbejdningsvirksomhedernes lagerregnskaber
               1.   Støtte efter artikel 86, stk. 1, i Rådets forordning (EF) nr. 1234/2007 (5) kan kun ydes til virksomheder, der forarbejder de produkter, der er anført i del IV i bilag I til nævnte forordning, og som opfylder følgende betingelser:
               
                           a)
                        
                        
                           de fører lagerregnskaber, der mindst indeholder følgende oplysninger:
                           
                                       i)
                                    
                                    
                                       de mængder grøntfoder og i givet fald soltørret foder, der er forarbejdet; hvis de særlige omstændigheder for virksomheden berettiger hertil, kan mængderne dog anslås på grundlag af tilsåede arealer
                                    
                                 
                                       ii)
                                    
                                    
                                       de mængder tørret foder, der er produceret, og de mængder (og deres kvalitet), der forlader forarbejdningsvirksomheden
                                    
                                 
                     
                           b)
                        
                        
                           de forelægger alle andre bilag, der er nødvendige for at kontrollere retten til støtte.
                        
                     2.   Forarbejdningsvirksomhedernes lagerregnskaber efter stk. 1 skal føres i forbindelse med finansbogholderet, således at der kan fås et dagligt overblik over følgende:
               
                           a)
                        
                        
                           de mængder, der leveres til kunsttørring og/eller formaling, med angivelse for hver leverance af:
                           
                                       i)
                                    
                                    
                                       modtagelsesdato
                                    
                                 
                                       ii)
                                    
                                    
                                       mængde
                                    
                                 
                                       iii)
                                    
                                    
                                       den eller de plantearter, jf. del IV i bilag I til forordning (EF) nr. 1234/2007, der indgår i foderet til kunsttørring eller eventuelt det soltørrede foder
                                    
                                 
                                       iv)
                                    
                                    
                                       vandindholdet i foderet til kunsttørring
                                    
                                 
                                       v)
                                    
                                    
                                       kontraktens og/eller leveringsanmeldelsens reference, jf. artikel 14 eller 15 i denne forordning
                                    
                                 
                     
                           b)
                        
                        
                           de producerede mængder og eventuelle mængder af tilsætninger, som er anvendt til fremstillingen
                        
                     
                           c)
                        
                        
                           de mængder, der har forladt virksomheden, med angivelse af udleveringsdato, vandindhold og proteinindhold for hvert parti
                        
                     
                           d)
                        
                        
                           de mængder tørret foder, som forarbejdningsvirksomheden allerede har modtaget støtte for, og som bringes ind på virksomhedens område eller returneres til det
                        
                     
                           e)
                        
                        
                           lageret af tørret foder ved udgangen af hvert produktionsår
                        
                     
                           f)
                        
                        
                           de produkter, der er blevet blandet med eller tilsat foder, der er tørret og/eller formalet på virksomheden, med angivelse af deres art, betegnelse, samlede kvælstofindhold i tørstoffet og iblandingsprocent i færdigvaren.
                        
                     3.   Forarbejdningsvirksomhederne fører særskilte lagerregnskaber for alle kategorier af tørret foder, jf. del IV i bilag I til forordning (EF) nr. 1234/2007.
               4.   Hvis en forarbejdningsvirksomhed også kunsttørrer eller behandler andre produkter end foder, skal den føre særskilte lagerregnskaber for sådanne andre tørrings- eller forarbejdningsaktiviteter.
            
         
               2)
            
            
               Artikel 14 affattes således:
               »Artikel 14
               Kontrakter
               1.   Hver kontrakt, jf. artikel 86, stk. 1, litra a) og c), i forordning (EF) nr. 1234/2007 skal indeholde følgende:
               
                           a)
                        
                        
                           den pris, der skal betales til producenten af grøntfoder eller i givet fald soltørret foder
                        
                     
                           b)
                        
                        
                           det areal, hvorfra afgrøden skal leveres til forarbejdningsvirksomheden
                        
                     
                           c)
                        
                        
                           leverings- og betalingsbetingelser
                        
                     
                           d)
                        
                        
                           de kontraherende parters navne og adresser
                        
                     
                           e)
                        
                        
                           datoen for kontraktens indgåelse
                        
                     
                           f)
                        
                        
                           produktionsåret
                        
                     
                           g)
                        
                        
                           den eller de plantearter, der skal forarbejdes, samt den forventede mængde
                        
                     
                           h)
                        
                        
                           identifikation af den eller de landbrugsparceller, fra hvilke(n) høsten er bestemt til forarbejdning, med henvisning til enkeltansøgningen, hvori disse parceller er anmeldt i henhold til artikel 14, stk. 1, i forordning (EF) nr. 796/2004, og hvis der er indgået en kontrakt eller udfærdiget en leveringsanmeldelse, før enkeltansøgningen er indgivet, et tilsagn om at anmelde disse parceller i enkeltansøgningen.
                        
                     2.   Hvis forarbejdningsvirksomheden gennemfører en lønkontrakt om forarbejdning, jf. artikel 86, stk. 1, litra a), i forordning (EF) nr. 1234/2007, der er indgået med en uafhængig producent eller en eller flere af virksomhedens egne medlemmer, skal kontrakten endvidere indeholde oplysning om:
               
                           a)
                        
                        
                           den færdigvare, der skal leveres
                        
                     
                           b)
                        
                        
                           de omkostninger, producenten skal betale.«
                        
                     
         
               3)
            
            
               I kapitel 5 indsættes følgende artikel 22a:
               »Artikel 22a
               Kontrolordninger
               1.   Medlemsstaterne skal indføre kontrolordninger for at efterprøve, om hver forarbejdningsvirksomhed har opfyldt følgende:
               
                           a)
                        
                        
                           betingelserne i artikel 1, 3 og 86 til 89 i forordning (EF) nr. 1234/2007 og artikel 12 og 14 i nærværende forordning
                        
                     
                           b)
                        
                        
                           at de af støtteansøgninger omfattede mængder svarer til de mængder tørret foder, der mindst opfylder minimumskvalitetsbetingelser, og som forlader forarbejdningsvirksomhederne.
                        
                     2.   Tørret foder vejes, når det forlader forarbejdningsvirksomheden, og prøver udtages.
               3.   Inden gennemførelsesbestemmelser til stk. 1 vedtages, meddeler medlemsstaterne sådanne bestemmelser til Kommissionen.«
            
         
               4)
            
            
               Artikel 33, stk. 2, litra e), affattes således:
               
                           »e)
                        
                        
                           senest den 31. maj hvert år en opgørelse over energiforbruget til produktion af kunsttørret foder i henhold til bilag I, samt oplysninger om udviklingen i arealerne med bælgplanter og andet grøntfoder, der forarbejdes som omhandlet i artikel 86, stk. 1, i forordning (EF) nr. 1234/2007, i henhold til bilag II til nærværende forordning for det foregående produktionsår«.
                        
                     
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 1. april 2008.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. marts 2008.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 270 af 21.10.2003, s. 1. Senest ændret ved forordning (EF) nr. 146/2008 (EUT L 46 af 21.2.2008, s. 1).
   
      (2)  EUT L 299 af 16.11.2007, s. 1.
   
      (3)  EUT L 270 af 21.10.2003, s. 114. Senest ændret ved forordning (EF) nr. 456/2006 (EUT L 82 af 21.3.2006, p. 1).
   
      (4)  EUT L 61 af 8.3.2005, s. 4. Senest ændret ved forordning (EF) nr. 1388/2007 (EUT L 310 af 28.11.2007, s. 3).
   
      (5)  EUT L 299 af 16.11.2007, s. 1.«